
I PRIEDAS

PREPARATO CHARAKTERISTIKŲ SANTRAUKA



1.	VAISTINIO PREPARATO PAVADINIMAS

Pedea 5 mg/ml injekcinis tirpalas


2.	KOKYBINĖ IR KIEKYBINĖ SUDĖTIS

Kiekviename ml tirpalo yra 5 mg ibuprofeno.
Kiekvienoje 2 ml ampulėje yra 10 mg ibuprofeno.

Pagalbinės medžiagos: kiekviename ml yra 7,5 mg natrio.

Visos pagalbinės medžiagos išvardytos 6.1 skyriuje.


3.	FARMACINĖ FORMA

Injekcinis tirpalas.
Skaidrus, bespalvis ar šiek tiek gelsvas tirpalas.


4.	KLINIKINĖ INFORMACIJA

4.1	Terapinės indikacijos

Kraujotaką trikdančio atviro arterinio latako gydymas neišnešiotiems naujagimiams, gimusiems iki 34 nėštumo savaitės. 

4.2	Dozavimas ir vartojimo metodas

Pedea gydoma tik naujagimių intensyviosios terapijos skyriuje prižiūrint patyrusiam neonatologui.

Dozavimas
Gydymo Pedea kursas - trys injekcijos į veną kas 24 valandas. Pirmąją injekciją reikia atlikti po gimimo praėjus pirmosioms 6 valandoms. 
Ibuprofeno dozė parenkama pagal kūno svorį:
- 1-oji injekcija - 10 mg/kg kūno svorio;
- 2-oji ir 3-oji injekcijos - 5 mg/kg kūno svorio.

Jei po pirmos ar antros dozės atsiranda anurija ar ryški oligurija, kitą dozę galima leisti tik tada, kai normalizuojamas išsiskiriančio šlapimo kiekis.
Jei arterinis latakas per 48 valandas po paskutinės injekcijos neužanka ar iš naujo atsiveria, galima skirti antrą 3 dozių kursą, taip kaip aprašyta anksčiau.

Jei ir po antro gydymo kurso padėtis nepasikeičia, gali tekti arterinį lataką užverti chirurginiu būdu.

Vartojimo metodas
Preparatas skirtas leisti tik į veną.
Pedea tirpalas suleidžiamas trumpalaikės infuzijos būdu per 15 minučių, geriausia neskiestas. Jei reikia, injekcijos tūris gali būti keičiamas pridedant injekcinio 9 mg/ml (0,9 %) natrio chlorido ar 50 mg/ml (5 %) gliukozės tirpalo. Nepanaudotą tirpalo likutį būtina išpilti.
Sulašinto tirpalo tūrį būtina įskaičiuoti į bendrą skirtąjį paros skysčių tūrį.

4.3	Kontraindikacijos

· Padidėjęs jautrumas veikliajai arba bet kuriai 6.1 skyriuje nurodytai pagalbinei medžiagai.
· Gyvybei pavojinga infekcija.
· Aktyvus kraujavimas, ypač į kaukolės ertmę ar iš virškinimo trakto.
· Trombocitopenija ar krešėjimo sutrikimas.
· Ryškus inkstų funkcijos nepakankamumas.
· Įgimta širdies liga, kuriai esant atviras arterinis latakas būtinas patenkinamai plautinei ar sisteminei kraujotakai palaikyti (pavyzdžiui, plaučių arterijos atrezija, sunki Falo tetrada, sunki aortos koarktacija).
· Diagnozuotas ar įtariamas nekrozuojantis enterokolitas.

4.4	Specialūs įspėjimai ir atsargumo priemonės

Prieš skiriant Pedea būtina atlikti tinkamą echokardiografinį tyrimą, kad būtų nustatyta, ar yra kraujotaką trikdantis atviras arterinis latakas, ir paneigta plautinė hipertenzija bei nuo latako priklausoma įgimta širdies liga.

Profilaktiškai per pirmąsias tris gyvenimo dienas (pradedant per pirmąsias 6 valandas po gimimo) skirtas vaistas iki 28 nėštumo savaitės gimusiems neišnešiotiems naujagimiams yra susijęs su nepageidaujamų plaučių ir inkstų reiškinių padažnėjimu, todėl Pedea neturi būti skiriama profilaktiškai gestacijos laikotarpiu (žr. 4.8 ir 5.1 skyrius). Trims naujagimiams per vieną valandą po pirmos infuzijos pasireiškė sunki hipoksemija su plautine hipertenzija, kuri per 30 minučių pašalinta skyrus kvėpuoti azoto oksido. 
Jeigu Pedea infuzijos metu arba po jos pasireiškė hipoksemija, reikia atidžiai stebėti spaudimą plaučių arterijoje.

Tyrimų in vitro duomenimis ibuprofenas pakeičia bilirubiną jungtyje su albuminu, todėl neišnešiotiems naujagimiams gali padidėti bilirubininės encefalopatijos pavojus (žr. 5.2 skyrių). Dėl šios priežasties ibuprofeno draudžiama skirti naujagimiams, kurių kraujyje bilirubino koncentracija ženkliai padidėjusi.

Ibuprofenas yra nesteroidinis vaistinis preparatas nuo uždegimo (NVNU), todėl jis gali maskuoti infekcijos požymius. Jei yra infekcija, Pedea turi būti gydoma atsargiai (taip pat žr. 4.3 skyrių).

Pedea reikia leisti atsargiai, kad būtų išvengta ekstravazacijos bei jos sukeliamo audinių dirginimo.

Kadangi ibuprofenas gali slopinti trombocitų agregaciją, gydant neišnešiotus naujagimius, būtina stebėti, ar neatsirado kraujavimo požymių.

Ibuprofenas gali sumažinti aminoglikozidų pasišalinimą, todėl rekomenduojama griežtai sekti jų koncentraciją plazmoje, jei jie skiriami kartu su ibuprofenu.

Rekomenduojama atidžiai stebėti inkstų ir virškinimo trakto funkcijas.

Sunkios odos reakcijos 

Retais atvejais vartojant nesteroidinių vaistinių preparatų nuo uždegimo (NSVNU) buvo pranešta apie sunkias odos reakcijas, kai kurios iš jų buvo mirtinos, įskaitant eksfoliacinį dermatitą, Stivenso-Džonsono sindromą ir toksinę epidermio reakciją (žr. 4.8 skyrių). Atrodo, kad pacientams didžiausia šių reakcijų rizika kyla ankstyvajame gydymo etape, dauguma atveju ši reakcija išsivysto per pirmąjį gydymo mėnesį. Gauta pranešimų apie ūminės generalizuotos egzanteminės pustuliozės (ŪGEP) ir vaistinio preparato sukeltos reakcijos su eozinofilija ir sisteminiais simptomais (DRESS sindromas)  atvejus, pasireiškusius vartojant ibuprofeno sudėtyje turinčius vaistinius preparatus. Pasireiškus pirmiesiems sunkių odos reakcijų požymiams ir simptomams, pavyzdžiui, odos išbėrimui, gleivinės pažeidimams ar kitiems padidėjusio jautrumo požymiams, ibuprofeno vartojimą reikia nutraukti.

Neišnešiotiems naujagimiams, gimusiems iki 27 nėštumo savaitės, skiriant rekomenduojamas dozes, arterinio latako užakimo dažnumas (33–50 %) buvo nedidelis (žr. 5.1 skyrių).

Šio vaistinio preparato 2 ml yra mažiau kaip 1 mmol (15 mg) natrio, t. y., jis beveik neturi reikšmės.

4.5	Sąveika su kitais vaistiniais preparatais ir kitokia sąveika

Pedea nerekomenduojama vartoti kartu su šiais vaistiniais preparatais:
· diuretikais - ibuprofenas gali silpninti diuretikų poveikį; diuretikai daug organizmo skysčių netekusiems asmenims gali padidinti NVNU toksinio poveikio inkstams pavojų;
· antikoaguliantais - ibuprofenas gali sustiprinti antikoaguliantų poveikį ir didinti kraujavimo pavojų;
· kortikosteroidais - ibuprofenas gali padidinti kraujavimo iš virškinimo trakto pavojų;
· azoto oksidu - kadangi abu vaistiniai preparatai slopina trombocitų funkciją, teoriškai jų derinys gali padidinti kraujavimo pavojų;
· kitais NVNU - geriau kartu nevartoti kelių NVNU, nes padidėja nepageidaujamo poveikio pavojus.
· aminoglikozidai - kadangi ibuprofenas gali sumažinti aminoglikozidų išsiskyrimą, jų derinys gali padidinti toksinio poveikio inkstams bei ausims pavojų (žr. 4.4 skyrių).

4.6	Vaisingumas, nėštumo ir žindymo laikotarpis 

Duomenys neaktualūs.

4.7	Poveikis gebėjimui vairuoti ir valdyti mechanizmus

Duomenys neaktualūs.

4.8	Nepageidaujamas poveikis

Remiantis literatūra apie ibuprofeną bei Pedea klinikiniais tyrimais, šiuo metu yra sukaupta duomenų apie maždaug 1000 neišnešiotų naujagimių gydymą. Neišnešiotiems naujagimiams stebėtų nepageidaujamų reiškinių priežastis nustatyti sunku - jos gali būti susijusios ir su atviro arterinio latako sukeliamais kraujotakos sutrikimais, ir su tiesioginiu ibuprofeno poveikiu.

Pateikiamos pastebėtos nepageidaujamos reakcijos, suklasifikuotos pagal organų sistemas bei dažnumą. Dažnumas apibrėžiamas taip: labai dažnai (≥1/10), dažnai (nuo 1/100 iki <1/10) bei nedažnai (nuo 1/1 000 iki <1/100).
Kiekvienoje dažnio grupėje nepageidaujamos reakcijos pateikiamos mažėjančio sunkumo tvarka.

	Kraujo ir limfinės sistemos sutrikimai
	Labai dažni: trombocitopenija, neutropenija

	Nervų sistemos sutrikimai
	Dažni: intraskilvelinė kraujosrūva, periventrikulinė leukomaliacija.

	Kvėpavimo sistemos, krūtinės ląstos ir tarpuplaučio sutrikimai
	Labai dažnas: bronchopulmoninė displazija*
Dažnas: kraujavimas iš plaučių
Nedažnas: hipoksemija*

	Virškinimo trakto sutrikimai
	Dažni: nekrozuojantis enterokolitas, žarnos prakiurimas
Nedažnas: kraujavimas iš virškinimo trakto
Nežinoma: skrandžio perforacija

	Inkstų ir šlapimo takų sutrikimai
	Dažni: oligurija, skysčių susilaikymas, hematurija
Nedažnas: ūminis inkstų nepakankamumas

	Tyrimai
	Labai dažni: kreatinino koncentracijos padidėjimas kraujyje, natrio koncentracijos sumažėjimas kraujyje

	Odos ir poodinio audinio sutrikimai
	Dažnis nežinomas: ūminė generalizuota egzanteminė pustuliozė (ŪGEP), vaistinio preparato sukelta reakcija su eozinofilija ir sisteminiais simptomais (DRESS sindromas)

	* žr. toliau



Klinikinio tyrimo metu buvo tirti 175 neišnešioti naujagimiai, gimę iki 35 nėštumo savaitės. 36 gestacinio amžiaus savaitę bronchopulmoninė displazija buvo nustatyta 13/81 neišnešiotų naujagimių (16 %) gydytų indometacinu ir 23/94 (24 %) - ibuprofenu. 

Klinikinio tyrimo metu, kai Pedea buvo skiriama profilaktiškai per pirmąsias 6 gyvenimo valandas, trims naujagimiams per vieną valandą po pirmos infuzijos pasireiškė sunki hipoksemija su plautine hipertenzija, kuri per 30 minučių pašalinta skyrus kvėpuoti azoto oksido. Plaučių hipertenzijos atvejų taip pat nustatyta pateikus vaistinį preparatą į rinką, kai Pedea gydymui buvo skiriamas neišnešiotiems naujagimiams.

Pranešimas apie įtariamas nepageidaujamas reakcijas
Svarbu pranešti apie įtariamas nepageidaujamas reakcijas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros specialistai turi pranešti apie bet kokias įtariamas nepageidaujamas reakcijas naudodamiesi V priede nurodyta nacionaline pranešimo sistema

4.9	Perdozavimas

Neišnešiotus naujagimius gydant į veną leidžiamu ibuprofenu, perdozavimo atvejų nepasitaikė.

Aprašyta atvejų, kai kūdikiams ir vaikams buvo perdozuota geriamojo ibuprofeno. Pasireiškė CNS slopinimas, traukuliai, virškinimo trakto sutrikimai, bradikardija, hipotenzija, apnėja, inkstų funkcijos sutrikimas, hematurija.
Tais atvejais, kai vaisto buvo perdozuota daug (net daugiau kaip1000 mg/kg kūno svorio), buvo koma, metabolinė acidozė bei laikinas inkstų funkcijos nepakankamumas. Skyrus įprastinį gydymą, visi pacientai pasveiko. Aprašytas tik vienas mirties atvejis: 16 mėnesių vaikui, kuris suvartojo 469 mg/kg kūno svorio dozę, prasidėjo apnėjos epizodas su traukuliais ir aspiracinė pneumonija, pasibaigusi mirtimi. 

Asmenims, perdozavusiems ibuprofeno, pirmiausia reikia skirti palaikomąjį gydymą.

Ilgalaikis vartojimas didesnėmis nei rekomenduojama dozėmis arba perdozavimas gali sukelti inkstų kanalėlių acidozę ir hipokalemiją.


5.	FARMAKOLOGINĖS SAVYBĖS

5.1	Farmakodinaminės savybės 

Farmakoterapinė grupė – kiti kardiologiniai preparatai, ATC kodas – C01 EB16

Ibuprofenas yra NVNU, slopinantis uždegimą, skausmą ir karščiavimą. Ibuprofenas - raceminis S(+) ir R(-) enantiomerų mišinys. In vivo bei in vitro tyrimai rodo, kad kliniškai aktyvus yra S(+) izomeras. Ibuprofenas yra neselektyvus ciklooksigenazės inhibitorius, mažinantis prostaglandinų sintezę.
Kadangi po gimimo arterinį lataką atvirą palaiko prostaglandinai, manoma, kad minėtas vaisto veikimo būdas ir lemia vaisto tinkamumą šiam sutrikimui gydyti.

Tiriant klinikinio poveikio priklausomybę nuo Pedea dozės, preparato skirta 40 neišnešiotų naujagimių. Suleidus 10-5-5 mg/kg dozes, arterinis latakas užako 75 % (6/8) naujagimių, kurie gimė iki 27 - 29 nėštumo savaitės, ir 33 % (2/6) naujagimių, gimusių iki 24 - 26 nėštumo savaitės.

Iki 28 nėštumo savaitės gimusiems neišnešiotiems naujagimiams profilaktiškai per pirmąsias tris gyvenimo dienas (pradedant per pirmąsias 6 valandas po gimimo) leidžiamas vaistas buvo susijęs su dažniau pasireiškiančiu inkstų funkcijos nepakankamumu bei nepageidaujamais plaučių reiškiniais, įskaitant sunkią hipoksiją, plautinę hipertenziją bei kraujavimą iš plaučių, palyginti su tais atvejais, kai vaisto naujagimiams buvo skiriama gydymo tikslais. Ir atvirkščiai, naujagimiams, kuriems Pedea leista profilaktiškai, rečiau pasitaikė III ir IV laipsnio intraskilvelinė kraujosruva, rečiau reikėjo chirurginio perrišimo.

5.2	Farmakokinetinės savybės 

Pasiskirstymas
Tiriant neišnešiotų naujagimių populiaciją gauti labai įvairūs rezultatai, bet išmatuota, kad didžiausia koncentracija plazmoje būna maždaug 35-40 mg/l ir po pradinės įsotinamosios 10 mg/kg kūno svorio dozės, ir po paskutinės palaikomosios dozės, nepriklausomai nei nuo gestacinio amžiaus, nei nuo amžiaus po gimimo. Liekamoji koncentracija praėjus 24 valandoms po paskutinės 5 mg/kg kūno svorio dozės suleidimo būna maždaug 10-15 mg/l.
S-enantiomero koncentracija plazmoje yra daug didesnė nei R-enantiomero; tai rodo greitą R- formos chiralinę inversiją į S- formą panašiomis proporcijomis kaip ir suaugusiųjų organizme (apie 60 %).

Tariamasis pasiskirstymo tūris yra vidutiniškai 200 ml/kg kūno svorio (įvairių tyrimų duomenimis, 62-350). Centrinis pasiskirstymo tūris priklauso nuo latako būklės ir jam ankant mažėja.

Tyrimai in vitro rodo, kad didžioji dalis ibuprofeno, kaip ir kitų NVNU, jungiasi su plazmos albuminu, tik naujagimių organizme ji mažesnė (95 %) nei suaugusiųjų (99 %). Ibuprofenas naujagimių serume dėl prisijungimo prie albumino konkuruoja su bilirubinu, todėl, esant didelei ibuprofeno koncentracijai, gali padidėti laisvojo bilirubino frakcija.

Eliminacija
Eliminacijos greitis yra žymiai mažesnis nei iš vyresnių vaikų ar suaugusiųjų organizmo, pusinės eliminacijos laikas - maždaug 30 valandų (16-43). Abiejų enantiomerų klirensas didėja didėjant naujagimių gestaciniam amžiui, bent 24-28 savaitėmis.

Santykis tarp farmakokinetikos ir farmakodinamikos
Neišnešiotiems naujagimiams ibuprofenas gerokai sumažina prostaglandinų bei jų metabolitų, ypač PGE2 bei 6-keto-PGF-1-alfa, koncentraciją plazmoje. Tris ibuprofeno dozes gavusiems naujagimiams mažos koncentracijos išsilaiko iki 72 valandų, jų padidėjimas (po sumažėjimo) buvo nustatytas praėjus 72 valandoms tik po vienos ibuprofeno dozės suleidimo.

5.3	Ikiklinikinių saugumo tyrimų duomenys

Ikiklinikinių saugumo tyrimų duomenų, kurie būtų kliniškai svarbūs, išskyrus minimus kituose preparato charakteristikų santraukos skyriuose, nėra. Be Pedea ūminio toksiškumo tyrimų su gyvūnų jaunikliais, kiti tyrimai nebuvo atlikti.


6.	FARMACINĖ INFORMACIJA

6.1	Pagalbinių medžiagų sąrašas

Trometamolis
Natrio chloridas
Natrio hidroksidas (pH sureguliuoti)
25 % vandenilio chlorido rūgštis (pH sureguliuoti)
Injekcinis vanduo

6.2	Nesuderinamumas

Šio vaistinio preparato negalima maišyti su kitais, išskyrus nurodytus 6.6 skyriuje.

Pedea tirpalas negali liestis su jokiu rūgščiu tirpalu, pavyzdžiui, tam tikrais antibiotikais ar diuretikais. Infuzijos liniją būtina praplauti po kiekvieno vaistinio preparato leidimo (žr. 6.6 skyrių).

6.3	Tinkamumo laikas

4 metai.
Kad nepatektų mikroorganizmų, pirmą kartą atidarius preparatą reikia vartoti nedelsiant.

6.4	Specialios laikymo sąlygos

Šiam vaistiniam preparatui specialių laikymo sąlygų nereikia.

6.5	Talpyklės pobūdis ir jos turinys

2 ml tirpalo 1 tipo bespalvio stiklo ampulėje.
Pedea tiekiamas pakuotėmis, kuriose yra keturios 2 ml ampulės.

6.6	Specialūs reikalavimai atliekoms tvarkyti ir vaistiniam preparatui ruošti

Pedea ampules, kaip ir kitus leidžiamuosius preparatus, prieš vartojimą reikia apžiūrėti ir įsitikinti, kad nėra dalelių, kad pakuotė vientisa. Ampulės turinys skirtas suvartoti vienu kartu, tirpalo likučiai sunaikinami. 

Ampulės kaklelio dezinfekcijai negalima naudoti chlorheksidino, nes jis yra nesuderinamas su Pedea tirpalu. Todėl ampulės aseptikai rekomenduojama naudoti 60% etanolio arba 70% izopropilo alkoholio tirpalus.
Kad išvengti bet kokio kontakto tarp antiseptiko ir Pedea tirpalo, dezinfekavus ampulę antiseptiku, prieš ją atidarant, ampulė turi būti visiškai sausa. 

Reikiamas vaisto kiekis apskaičiuojamas pagal naujagimio kūno svorį ir suleidžiamas į veną trumpalaikės infuzijos būdu per 15 minučių, geriausia neskiestas.

Jeigu reikia skiesti, vartokite tik 9 mg/ml (0,9 %) natrio chlorido injekcinį tirpalą arba 50 mg/ml (5 %) gliukozės injekcinį tirpalą.
Neišnešiotam naujagimiui suleisto tirpalo tūrį būtina įskaičiuoti į bendrą skirtąjį paros skysčių tūrį. Pirmą gyvenimo dieną paprastai skiriama ne daugiau kaip 80 ml/kg kūno svorio skysčių per parą, ateinančias 1-2 savaites jis palaipsniui didinamas (apie 20 ml/kg gimimo svorio per parą) iki didžiausio 180 ml/kg gimimo svorio per parą.

Prieš suleidžiant Pedea ir po to, kad išvengti jos kontakto su bet kokiu rūgščiu tirpalu, reikia 15 minučių plauti infuzijos liniją 1,5–2 ml 9 mg/ml (0,9 %) natrio chlorido injekciniu tirpalu arba 50 mg/ml (5 %) gliukozės injekciniu tirpalu.

Atidarytoje ampulėje likusį nepanaudotą tirpalą privaloma sunaikinti.

Kad nepatektų mikroorganizmų, paruoštą tirpalą reikėtų suvartoti nedelsiant.

Nesuvartotą vaistinį preparatą ar atliekas reikia tvarkyti laikantis vietinių reikalavimų.


7.	REGISTRUOTOJAS

Recordati Rare Diseases
Tour Hekla
52, avenue du Général de Gaulle
F-92800 Puteaux
Prancūzija


8.	REGISTRACIJOS PAŽYMĖJIMO NUMERIS (-IAI)

EU/1/04/284/001


9.	REGISTRAVIMO / PERREGISTRAVIMO DATA

Registravimo data 2004 m. liepos 29 d
Paskutinio perregistravimo data 2009 m. liepos 29 d


10.	TEKSTO PERŽIŪROS DATA


Išsami informacija apie šį vaistinį preparatą pateikiama Europos vaistų agentūros tinklalapyje https://www.ema.europa.eu/.

A.	GAMINTOJAS, ATSAKINGAS UŽ SERIJŲ IŠLEIDIMĄ

Gamintojo, atsakingo už serijų išleidimą, pavadinimas ir adresas

Recordati Rare Diseases
Tour Hekla
52, avenue du Général de Gaulle
F- 92800 Puteaux
Prancūzija

arba

Recordati Rare Diseases
Eco River Parc
30, rue des Peupliers
F-92000 Nanterre
Prancūzija

Su pakuote pateikiamame lapelyje nurodomas gamintojo, atsakingo už konkrečios serijos išleidimą, pavadinimas ir adresas.


B.	TIEKIMO IR VARTOJIMO SĄLYGOS AR APRIBOJIMAI

Riboto išrašymo receptinis vaistinis preparatas (žr. I priedo [preparato charakteristikų santraukos] 4.2 skyrių).


C. 	KITOS SĄLYGOS IR REIKALAVIMAI REGISTRUOTOJUI

· Periodiškai atnaujinami saugumo protokolai (PASP)

Šio vaistinio preparato PASP pateikimo reikalavimai išdėstyti Direktyvos 2001/83/EB 107c straipsnio 7 dalyje numatytame Sąjungos referencinių datų sąraše (EURD sąraše), kuris skelbiamas Europos vaistų tinklalapyje.


D.	SĄLYGOS AR APRIBOJIMAI, SKIRTI SAUGIAM IR VEIKSMINGAM VAISTINIO PREPARATO VARTOJIMUI UŽTIKRINTI  

· Rizikos valdymo planas (RVP)

Nereikia.























III PRIEDAS

ŽENKLINIMAS IR PAKUOTĖS LAPELIS
























A. ŽENKLINIMAS

INFORMACIJA ANT IŠORINĖS PAKUOTĖS 

TEKSTAS ANT IŠORINĖS KARTONINĖS DĖŽUTĖS


1.	VAISTINIO PREPARATO PAVADINIMAS

Pedea 5 mg/ml injekcinis tirpalas
ibuprofenas


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekviename ml tirpalo yra 5 mg ibuprofeno.
Kiekvienoje 2 ml ampulėje yra 10 mg ibuprofeno.


3.	PAGALBINIŲ MEDŽIAGŲ SĄRAŠAS

Pagalbinės medžiagos: trometamolis, natrio chloridas, natrio hidroksidas, 25 % vandenilio chlorido rūgštis, injekcinis vanduo.


4.	FARMACINĖ FORMA IR KIEKIS PAKUOTĖJE

Injekcinis tirpalas
4 ampulės po 2 ml


5.	VARTOJIMO METODAS IR BŪDAS (-AI)

Leisti į veną trumpalaikės infuzijos būdu
Prieš vartojimą perskaitykite pakuotės lapelį.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)



8.	TINKAMUMO LAIKAS

Tinka iki 
Kad nepatektų mikroorganizmų, vaistą reikia vartoti nedelsiant.


9.	SPECIALIOS LAIKYMO SĄLYGOS



10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA))

Atidarytoje ampulėje likusį nepanaudotą tirpalą privaloma sunaikinti.
Nesuvartotą vaistą ar atliekas reikia tvarkyti laikantis vietinių reikalavimų.


11.	REGISTRUOTOJO PAVADINIMAS IR ADRESAS

Recordati Rare Diseases
Tour Hekla
52, avenue du Général de Gaulle
F-92800 Puteaux
Prancūzija


12.	REGISTRACIJOS PAŽYMĖJIMO NUMERIS (-IAI) 

EU/1/04/284/001


13.	SERIJOS NUMERIS

Serija


14.	PARDAVIMO (IŠDAVIMO) TVARKA

Receptinis vaistas.


15.	VARTOJIMO INSTRUKCIJA



16.	INFORMACIJA BRAILIO RAŠTU


17. UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18. UNIKALUS IDENTIFIKATORIUS – ŽMONĖMS SUPRANTAMI DUOMENYS

PC  
SN 
NN



MINIMALI INFORMACIJA ANT MAŽŲ VIDINIŲ PAKUOČIŲ

STIKLINĖS AMPULĖS ETIKETĖ


1.	VAISTINIO PREPARATO PAVADINIMAS IR VARTOJIMO BŪDAS (-AI)

Pedea 5 mg/ml injekcinis tirpalas
ibuprofenas
i.v.


2.	VARTOJIMO METODAS

Žr. lapelį


3.	TINKAMUMO LAIKAS

Tinka iki


4.	SERIJOS NUMERIS

Serija


5.	KIEKIS (MASĖ, TŪRIS ARBA VIENETAI)

10 mg / 2 ml


6.	KITA

























B. PAKUOTĖS LAPELIS

PAKUOTĖS LAPELIS: INFORMACIJA VARTOTOJUI

Pedea 5mg/ml injekcinis tirpalas
ibuprofenas

	Atidžiai perskaitykite visą šį lapelį, prieš pradedant gydyti Jūsų naujagimį šiuo vaistu, nes jame pateikiama svarbi informacija.
· Neišmeskite lapelio, nes vėl gali prireikti jį perskaityti.
· Jeigu kiltų daugiau klausimų, kreipkitės į gydytoją arba vaistininką.
· Šis vaistas skirtas Jūsų naujagimiui, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų naujagimio).
· Jeigu Jūsų naujagimiui pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.



Apie ką rašoma šiame lapelyje?
1.	Kas yra Pedea ir kam jis vartojamas
2.	Kas žinotina prieš Jūsų naujagimiui vartojant Pedea
3.	Kaip vartoti Pedea
4.	Galimas šalutinis poveikis
5.	Kaip laikyti Pedea
6.	Pakuotės turinys ir kita informacija


1.	KAS YRA PEDEA IR KAM JIS VARTOJAMAS

Kol vaisius auga motinos gimdoje, kvėpavimui plaučiai jam nereikalingi. Netoli jo širdies yra arteriniu lataku vadinama kraujagyslė, kuria tekėdamas kraujas aplenkia plaučius ir cirkuliuoja likusioje kūno dalyje.
Kai kūdikis gimsta ir jo plaučiai pradeda funkcionuoti, arterinis latakas turi užakti, tačiau būna atvejų, kad jis lieka atviras (vadinamasis atviras arterinis latakas). Dėl šios priežasties gali sutrikti naujagimio širdies veikla. Neišnešiotiems naujagimiams atviras arterinis latakas pasitaiko dažniau nei gimusiems laiku.
Pedea, suleistas Jūsų naujagimiui, gali padėti jį užverti.

Veiklioji Pedea medžiaga yra ibuprofenas. Pedea skatina akti arterinį lataką, slopindama prostaglandinų (tai natūraliai organizme susidarančios cheminės medžiagos, kurios palaiko arterinį lataką atvirą) sintezę.


2.	KAS ŽINOTINA PRIEŠ JŪSŲ NAUJAGIMIUI VARTOJANT PEDEA

Pedea Jūsų naujagimiui gali skirti tik kvalifikuoti sveikatos priežiūros specialistai naujagimių reanimacijos ir intensyviosios terapijos skyriuje.

Pedea vartoti draudžiama
· jeigu Jūsų naujagimiui yra alergija ibuprofenui arba bet kuriai pagalbinei šio vaisto medžiagai (jos išvardytos 6 skyriuje);
· jeigu Jūsų naujagimiui yra neišgydyta gyvybei pavojinga infekcija;
· jeigu Jūsų naujagimis kraujuoja, ypač į kaukolės ertmę ar į žarnyną;
· jeigu Jūsų naujagimiui sumažėjęs kraujo plokštelių, vadinamų trombocitais, skaičius (trombocitopenija) arba yra kitų kraujo krešėjimo sutrikimų;
· jei Jūsų naujagimis serga inkstų liga;
· jei Jūsų naujagimiui yra kitokių širdies sutrikimų, kuriems esant atviras arterinis latakas padeda palaikyti reikiamą kraujotaką;
· jeigu Jūsų naujagimiui yra arba įtariama tam tikrų žarnyno sutrikimų (būklė, vadinama nekrozuojančiu enterokolitu).

Įspėjimai ir atsargumo priemonės
· Prieš gydant Pedea turi būti ištirta Jūsų naujagimio širdis ir įsitikinta, kad arterinis latakas tikrai atviras.
· Pedea draudžiama leisti pirmąsias 6 gyvenimo valandas.
· Jei įtariama, kad naujagimis serga kepenų liga, kuriai greta kitų požymių ir simptomų būdinga odos ir akių obuolio pageltimas.
· Gydant naujagimio infekciją, gydytojas gali skirti jam Pedea tik labai kruopščiai įvertinęs jo būklę.
· Pedea Jūsų naujagimiui sveikatos priežiūros specialistas turi leisti labai atsargiai, kad neatsirastų odos ir aplinkinių audinių pažeidimų.
· Ibuprofenas gali pabloginti Jūsų naujagimio kraujo krešėjimą, todėl turi būti stebima, ar nematyti užsitęsusio kraujavimo požymių.
· Jūsų naujagimiui gali atsirasti kraujavimas iš žarnyno ir inkstų. Norint tai nustatyti, gali tekti tirti, ar jo išmatose ir šlapime yra kraujo.
· Pedea gali sumažinti išsiskiriančio šlapimo kiekį. Jei toks poveikis stiprus, Jūsų kūdikio gydymą gali tekti nutraukti iki tol, kol išsiskiriančio šlapimo kiekis vėl taps normalus.
· Jei naujagimis gimė mažiau kaip 27 savaičių gestacinio amžiaus, Pedea gali būti mažiau efektyvus.
· Vartojant Pedea buvo pranešta apie sunkias odos reakcijas. Jei jums pasireikštų bet kuris iš toliau išvardytų šalutinių poveikių, odos išbėrimas, gleivinių pažeidimas, pūslės ar kitių alergijos požymiaių, Jūsų gydytojas turi nutraukti Pedea vartojimą  nutraukite ir nedelsdami kreipkitės medicininės pagalbos,nedelsdamas, nes tai gali būti pirmieji labai sunkios odos reakcijos požymiai. Žr. 4 skyrių.
· Nustatyta vaisto sukelta reakcija su eozinofilija ir sisteminiais simptomais (DRESS sindromas) gali būti susijusi su ibuprofenu. Gydytojas turi nedelsdamas nutraukti Pedea vartojimą, jeigu pasireiškia bet kuris iš šių šalutinių poveikių: odos išbėrimas, karščiavimas, limfmazgių padidėjimas ir eozinofilų (baltųjų kraujo ląstelių rūšis) kiekio padidėjimas.

Kiti vaistai ir Pedea
Jeigu Jūsų naujagimis vartoja arba neseniai vartojo kitų vaistų, įskaitant įsigytus be recepto, apie tai pasakykite gydytojui arba vaistininkui.

Kai kurie vaistai, vartojami kartu su Pedea, gali sukelti nepageidaujamą poveikį.

- 	Jeigu Jūsų naujagimiui sutrikęs šlapinimasis, jam gali būti skirta diuretikų. Ibuprofenas gali silpninti šių vaistų poveikį.

- 	Jūsų naujagimiui gali būti skirta antikoaguliantų (vaistų, slopinančių kraujo krešėjimą). Ibuprofenas gali sustiprinti jų krešėjimą slopinamąjį poveikį.

- 	Kad pagerėtų kraujo aprūpinimas deguonimi, Jūsų naujagimiui gali būti skirta azoto oksido. Ibuprofenas gali padidinti kraujavimo pavojų.

· Kad būtų užkirstas kelias uždegimui, Jūsų naujagimiui gali būti skirta kortikosteroidų. Kartu vartojamas ibuprofenas gali padidinti kraujavimo iš skrandžio ir žarnyno pavojų.

-	Infekcijai gydyti Jūsų naujagimiui gali būti skirti aminozidai (vieni iš antibiotikų). Ibuprofenas gali padidinti jų koncentraciją kraujuje, todėl gali padidėti toksinio poveikio inkstams bei ausims pavojus.

Svarbi informacija apie kai kurias pagalbines Pedea medžiagas
Šio vaistinio preparato 2 ml yra mažiau kaip 1 mmol (15 mg) natrio, t. y., jis beveik neturi reikšmės.


3.	KAIP VARTOTI PEDEA

Pedea Jūsų naujagimis bus gydomas tik specializuotame naujagimių intensyviosios terapijos skyriuje ir tik kvalifikuoto sveikatos priežiūros specialisto.

Gydymo kursas - trys Pedea injekcijos į veną (tarp jų daroma 24 valandų pertrauka). Dozė apskaičiuojama pagal naujagimio kūno svorį. Pirmą kartą leidžiama 10 mg/kg kūno svorio, antrą ir trečią - 5 mg/kg kūno svorio dozė.
Apskaičiuota dozė infuzijos būdu suleidžiama į veną per 15 minučių.
[bookmark: _Hlk181199123]Jeigu po pirmo gydymo kurso arterinis latakas neužanka ar iš naujo atsiveria, Jūsų naujagimio gydytojas gali skirti antrą gydymo kursą.

Jeigu po antro gydymo kurso arterinis latakas vis tiek neužanka, gali būti siūloma atlikti operaciją.

Jei Jūsų naujagimiui buvo skirta didesnė Pedea dozė, nei turėtų

Jei Jūsų naujagimiui buvo skirta didesnė Pedea dozė, nei turėtų, pasikalbėkite su naujagimio gydytoju apie riziką ir veiksmus, kurių reikia imtis. Perdozavimo simptomai gali būti mieguistumas, sąmonės netekimas, koma, traukuliai, virškinimo trakto problemos, lėtas širdies susitraukimų dažnis, žemas kraujospūdis, kvėpavimo problemos arba kvėpavimo sustojimas, kraujas šlapime, netinkamas inkstų veikimas, per didelis rūgšties kiekis kraujyje ir žemas kalio kiekis kraujyje.


4.	GALIMAS ŠALUTINIS POVEIKIS

Pedea, kaip ir kiti vaistai, gali sukelti šalutinį poveikį, nors jis pasireiškia ne visiems žmonėms. Vis dėlto jį sunku atskirti nuo dažnai neišnešiotiems naujagimiams atsirandančių komplikacijų ar komplikacijų, susijusių su liga.

Toliau išvardyto galimo šalutinio poveikio dažnis apibrėžiamas taip:
labai dažnas (pasireiškia ne rečiau kaip 1 iš 10 vartotojų);
dažnas (pasireiškia 1–10 iš 100 vartotojų);
nedažnas (pasireiškia 1–10 iš 1 000 vartotojų);
labai retas (pasireiškia rečiau kaip 1 iš 10 000 vartotojų);
dažnis nežinomas (negali būti įvertintas pagal turimus duomenis).

Labai dažnas: 
· kraujo plokštelių kiekio kraujyje sumažėjimas (trombocitopenija);
· baltųjų kraujo ląsteliųkūnelių, vadinamų neutrofilais, sumažėjimas (neutropenija);
· kreatinino kiekio kraujyje padidėjimas;
· natrio kiekio kraujyje sumažėjimas;
· kvėpavimo sutrikimai (bronchų ir plaučių displazija).

Dažnas: 
· kraujavimas kaukolės ertmėje (intraventrikulinė hemoragija) ir smegenų pažeidimas (periventrikulinė leukomaliacija);
· kraujavimas iš plaučių;
· žarnų prakiurimas ir žarnyno audinių pažeidimas (nekrozuojantis enterokolitas);
· sumažėjęs išskiriamo šlapimo kiekis, kraujas šlapime, skysčių susilaikymas.

Nedažnas: 
· ūminis inkstų veiklos nepakankamumas;
· kraujavimas žarnyne;
· mažesnis už normalų deguonies kiekis arteriniame kraujyje (hipoksemija).

Dažnis nežinomas:
· skrandžio perforacija;
· gydymo pradžioje kartu su karščiavimu pasireiškiantis raudonas, žvynuotas, išplitęs išbėrimas su poodiniais gumbeliais ir pūslelėmis, dažniausiai pažeidžiantis odos raukšles, liemenį ir viršutines galūnes (ūminė generalizuota egzanteminė pustuliozė). Jei jums pasireikštų šių simptomų, nutraukite Pedea vartojimą ir nedelsdami kreipkitės medicininės pagalbos. Taip pat žr. 2 skyrių.
· Vaisto sukelta reakcija su eozinofilija ir sisteminiais simptomais: gali pasireikšti sunkia odos reakcija, vadinama DRESS sindromu. DRESS sindromo simptomai: odos išbėrimas, karščiavimas, limfmazgių padidėjimas ir eozinofilų (baltųjų kraujo ląstelių rūšis) kiekio padidėjimas.

Jeigu pasireiškė sunkus šalutinis poveikis arba pastebėjote šiame lapelyje nenurodytą šalutinį poveikį, pasakykite Jūsų naujagimio gydytojui arba vaistininkui. 

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti tiesiogiai naudodamiesi V priede nurodyta nacionaline pranešimo sistema. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	KAIP LAIKYTI PEDEA

Šį vaistą laikykite vaikams nepastebimoje ir nepasiekiamoje vietoje.

Ant dėžutės ir etiketės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Šiam vaistui specialių laikymo sąlygų nereikia.

Atidarius Pedea reikia vartoti nedelsiant.

Vaistų negalima išmesti į kanalizaciją arba su buitinėmis atliekomis. Kaip tvarkyti nereikalingus vaistus, klauskite vaistininko. Šios priemonės padės apsaugoti aplinką.


6.	PAKUOTĖS TURINYS IR KITA INFORMACIJA

Pedea sudėtis

- 	Veiklioji medžiaga yra ibuprofenas. Kiekviename ml tirpalo yra 5 mg ibuprofeno. Kiekvienoje 2 ml ampulėje yra 10 mg ibuprofeno.
- 	Pagalbinės medžiagos yra trometamolis, natrio chloridas, natrio hidroksidas (pH sureguliuoti), 25 % vandenilio chlorido rūgštis (pH sureguliuoti) ir injekcinis vanduo.

Pedea išvaizda ir kiekis pakuotėje
Pedea 5 mg/ml injekcinis tirpalas yra skaidrus, bespalvis ar šiek tiek gelsvas tirpalas.
Pedea 5 mg/ml injekcinis tirpalas tiekiamas dėžutėse, kuriose yra po keturias 2 ml ampules.

Registruotojas 
Recordati Rare Diseases
Tour Hekla
52, avenue du Général de Gaulle
F- 92800 Puteaux
Prancūzija

Gamintojas
Recordati Rare Diseases
Tour Hekla
52, avenue du Général de Gaulle
F- 92800 Puteaux
Prancūzija

arba

Recordati Rare Diseases
Eco River Parc
30, rue des Peupliers
F-92000 Nanterre
Prancūzija


Jeigu apie šį vaistą norite sužinoti daugiau, kreipkitės į vietinį registruotojo atstovą:

	Belgique/België/Belgien
Recordati
Tél/Tel: +32 2 46101 36
	Lietuva
Recordati AB.
Tel: + 46 8 545 80 230 
Švedija


	България
Recordati Rare Diseases
Tel: +33 (0)1 47 73 64 58
Франция 
	Luxembourg/Luxemburg
Recordati
Tél/Tel: +32 2 46101 36
Belgique/Belgien


	Česká republika
Recordati Rare Diseases
Tel: +33 (0)1 47 73 64 58
Francie
	Magyarország
Recordati Rare Diseases
Tel: +33 (0)1 47 73 64 58
Franciaország



	Danmark
Recordati AB.
Tlf.: +46 8 545 80 230 
Sverige

	Malta
Recordati Rare Diseases
Tel: +33 1 47 73 64 58 
Franza


	Deutschland
Recordati Rare Diseases Germany GmbH
Tel: +49 731 140 554 0
	Nederland
Recordati
Tel: +32 2 46101 36 
België


	Eesti
Recordati AB.
Tel: + 46 8 545 80 230 
Rootsi

	Norge
Recordati AB.
Tlf : +46 8 545 80 230 
Sverige


	Ελλάδα
Recordati Rare Diseases
Tηλ: +33 (0)1 47 73 64 58
Γαλλία

	Österreich
Recordati Rare Diseases Germany GmbH
Tel: +49 731 140 554 0
Deutschland


	España
Recordati Rare Diseases Spain S.L.U.
Tel: + 34 91 659 28 90
	Polska
Recordati Rare Diseases
Tel: +33 (0)1 47 73 64 58
Francja


	France
Recordati Rare Diseases
Tél: +33 (0)1 47 73 64 58

	Portugal
Recordati Rare Diseases SARL
Tel: +351 21 432 95 00


	Hrvatska
Recordati Rare Diseases
Tél: +33 (0)1 47 73 64 58
Francuska

	România
Recordati Rare Diseases
Tél: +33 (0)1 47 73 64 58
Franţa


	Ireland
Recordati Rare Diseases
Tel: +33 (0)1 47 73 64 58
France

	Slovenija
Recordati Rare Diseases
Tél: +33 (0)1 47 73 64 58
Francija

	Ísland
Recordati AB.
Simi:+46 8 545 80 230
Svíþjóð

	Slovenská republika
Recordati Rare Diseases
Tél: +33 (0)1 47 73 64 58
Francúzsko

	Suomi/Finland
Recordati AB.
Puh/Tel : +46 8 545 80 230
Sverige


	Κύπρος
Recordati Rare Diseases
Τηλ : +33 1 47 73 64 58
Γαλλία

	Sverige
Recordati AB.
Tel : +46 8 545 80 230





	Latvija
Recordati AB.
Tel: + 46 8 545 80 230 
Zviedrija
	




Šis pakuotės lapelis paskutinį kartą peržiūrėtas 

Išsami informacija apie šį vaistą pateikiama Europos vaistų agentūros tinklalapyje https://www.ema.europa.eu/.


Toliau pateikta informacija skirta tik sveikatos priežiūros specialistams

Pedea ampules, kaip ir kitus leidžiamuosius preparatus, prieš vartojimą reikia apžiūrėti ir įsitikinti, kad nėra dalelių, kad pakuotė vientisa. Ampulės turinys skirtas suvartoti vienu kartu, tirpalo likutis sunaikinamas.

Dozavimas ir vartojimo metodas (dar žr. 3 skyrių)

Preparatas skirtas leisti tik į veną. Pedea gydoma tik naujagimių intensyviosios terapijos skyriuje prižiūrint patyrusiam neonatologui.
Gydymo Pedea kursas - trys dozės į veną kas 24 valandas.
Ibuprofeno dozė parenkama pagal kūno svorį:
- 1-oji injekcija - 10 mg/kg kūno svorio;
- 2-oji ir 3-oji injekcijos - 5 mg/kg kūno svorio.

Jei arterinis latakas per 48 valandas po paskutinės injekcijos neužanka ar iš naujo atsiveria, galima skirti antrą 3 dozių kursą, taip kaip aprašyta anksčiau.
Jei ir po antro gydymo kurso padėtis nepasikeičia, gali tekti arterinį lataką užverti chirurginiu būdu.
Jei po pirmos ar antros dozės atsiranda anurija ar ryški oligurija, kitą dozę galima leisti tik tada, kai normalizuojamas išsiskiriančio šlapimo kiekis.

Vartojimo metodas
Pedea tirpalas suleidžiamas į veną trumpalaikės infuzijos būdu per 15 minučių, geriausia neskiestas. Norint palengvinti vaisto leidimą galima naudoti švirkštinę pompą.
Jei reikia, injekcijos tūris gali būti keičiamas pridedant injekcinio 9 mg/ml (0,9 %) natrio chlorido ar injekcinio 50 mg/ml (5 %) gliukozės tirpalo. Nepanaudotą tirpalo likutį būtina sunaikinti.
Neišnešiotam naujagimiui suleisto tirpalo tūrį būtina įskaičiuoti į bendrą skirtąjį paros skysčių tūrį. Pirmą gyvenimo dieną paprastai skiriama ne daugiau kaip 80 ml/kg kūno svorio skysčių per parą, ateinančias 1-2 savaites jis palaipsniui didinamas (apie 20 ml/kg gimimo svorio per parą) iki didžiausio 180 ml/kg gimimo svorio per parą.

Nesuderinamumas

Ampulės kaklelio dezinfekcijai negalima naudoti chlorheksidino, nes jis yra nesuderinamas su Pedea tirpalu. Todėl ampulės aseptikai rekomenduojama naudoti 60% etanolio arba 70% izopropilo alkoholio tirpalus.
Kad išvengti bet kokio kontakto tarp antiseptiko ir Pedea tirpalo, dezinfekavus ampulę antiseptiku, prieš ją atidarant, ampulė turi būti visiškai sausa. 

Šį vaistinį preparatą draudžiama maišyti su kitais vaistiniais preparatais, išskyrus injekcinį 9 mg/ml (0,9 %) natrio chlorido ar 50 mg/ml (5 %) gliukozės tirpalą.

Norint išvengti ryškių pH pokyčių dėl infuzijos linijoje likusių rūgščių vaistinių preparatų, prieš Pedea suleidimą ir po to, ją būtina praplauti 1,5-2 ml 9 mg/ml (0,9 %) natrio chlorido injekciniu tirpalu arba 50 mg/ml (5 %) gliukozės injekciniu tirpalu.

